CELEX: 32014D0844
Language: hu
Date: 2014-11-26 00:00:00
Title: 2014/844/EU, Euratom: A Bizottság végrehajtási határozata ( 2014. november 26. ) a héasajátforrás-alap kiszámítása céljából Málta számára bizonyos közelítő becslések alkalmazásának engedélyezéséről (az értesítés a C(2014) 8925. számú dokumentummal történt)

28.11.2014   
            
            
               HU
            
            
               Az Európai Unió Hivatalos Lapja
            
            
               L 343/33
            
         A BIZOTTSÁG VÉGREHAJTÁSI HATÁROZATA
   (2014. november 26.)
   a héasajátforrás-alap kiszámítása céljából Málta számára bizonyos közelítő becslések alkalmazásának engedélyezéséről
   
      
         (az értesítés a C(2014) 8925. számú dokumentummal történt)
      
   
   (Csak angol és a máltai nyelvű szöveg hiteles)
   
      (2014/844/EU, Euratom)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
   mivel:
   
               (1)
            
            
               A 2006/112/EK tanácsi irányelv (2) 387. cikke értelmében Málta, a csatlakozás időpontjában általa alkalmazott feltételek mellett, továbbra is mentesítheti az irányelv X. melléklete B. részének 8. és 10. pontjában említett ügyleteket mindaddig, ameddig a 2004. április 30-án a Közösséget alkotó bármely tagállam ezzel azonos mentességet alkalmaz; a fenti ügyleteket figyelembe kell venni a héa-sajátforrások alapjának meghatározásához.
            
         
               (2)
            
            
               A Bizottság által a héa-sajátforrásra irányuló ellenőrzések egyszerűsítéséről írt, 2014. február 4-i levélre küldött, 2014. április 29-i válaszában (3) Málta engedélyt kért a Bizottságtól arra, hogy a 2014–2020 közötti pénzügyi évek tekintetében a 2006/112/EK irányelv X. melléklete B. részének 8. és 10. pontjában említett ügyletek héa-sajátforrás alapjának kiszámításához a köztes alap rögzített százalékait alkalmazhassa. Málta bizonyította, hogy a százalékos arány az évek során stabil maradt, ezért a Bizottságnak – levelével összhangban – engedélyeznie kell, hogy Málta rögzített százalékokat alkalmazzon a héa-sajátforrás alapjának kiszámításához.
            
         
               (3)
            
            
               Az átláthatóság és a jogbiztonság érdekében helyénvaló korlátozni az engedély időbeli érvényességét,
            
         ELFOGADTA EZT A HATÁROZATOT:
   1. cikk
   A héa-sajátforrások alapjának 2014. január 1. és 2020. december 31. között történő kiszámítása céljából Málta a köztes alap 0,40 %-át alkalmazhatja a 2006/112/EK irányelv X. melléklete B. részének 8. pontjában említett ügyletek (vízellátás) tekintetében.
   2. cikk
   A héa-sajátforrások alapjának 2014. január 1. és 2020. december 31. között történő kiszámítása céljából Málta a köztes alap 1,06 %-át alkalmazhatja a 2006/112/EK irányelv X. melléklete B. részének 10. pontjában említett ügyletek (személyszállítás) tekintetében.
   3. cikk
   Ennek a határozatnak a Máltai Köztársaság a címzettje.
   
      Kelt Brüsszelben, 2014. november 26-án.
      
         
            a Bizottság részéről
         
         Kristalina GEORGIEVA
         
            alelnök
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
   
      (3)  Ares(2014) 261226.